మేఘ సందేశం (సినిమా)

మేఘసందేశం 1982 లో దాసరి నారాయణరావు దర్శకత్వంలో వచ్చిన ఒక కళాత్మక చిత్రం. ఇందులో అక్కినేని నాగేశ్వరరావు, జయప్రద, జయసుధ ముఖ్య పాత్రల్లో నటించారు. రమేష్ నాయుడు స్వరపరిచిన ఈ చిత్రంలో పాటలన్నీ బహుళ ప్రజాదరణ పొందాయి. దేవులపల్లి కృష్ణశాస్త్రి, వేటూరి సుందరరామ్మూర్తి పాటలు రాశారు. మంగళంపల్లి బాలమురళీకృష్ణ, పి. సుశీల, కె. జె. ఏసుదాసు, ఎస్. పి. బాలసుబ్రహ్మణ్యం పాటలు పాడారు.

 కథ 
రవీంద్రబాబు ప్రముఖ కవి. కళలు, ప్రకృతి పట్ల ఆరాధనా భావం కలవాడు. ఈయన పార్వతి అనే సాధారణ యువతిని వివాహం చేసుకుంటాడు. పార్వతి సోదరుడైన జగన్నాథంకి తన చెల్లెలంటే ప్రాణం. రవీంద్రబాబు పార్వతిని తన భార్యగా అభిమానించినా తన కళకు మాత్రం ఆమె నుంచి స్ఫూర్తి పొందలేకపోతాడు. వీరిద్దరికీ మనస్తత్వాలు మాత్రం పెద్దగా కలవవు. అప్పుడే రవీంద్రబాబుకు పద్మ అనే కళాకారిణి పరిచయం అవుతుంది. ఆమెలో నృత్య కౌశలం, ఆమె పలికించే భావాలు, ఆహార్యం మొదలైనవి రవీంద్రబాబులోని కవికి మంచి ప్రేరణ కలిగిస్తాయి. దాంతో అతను పద్మను ఆరాధించడం మొదలుపెడతాడు. తన భర్త వేశ్యావృత్తికి చెందిన పద్మతో పరిచయం తెలుసుకున్న పార్వతి బాధపడుతుంది. జగన్నాథం ఈ పరిస్థితిని చక్కదిద్దడానికి పద్మతో తన చెల్లెలు కుటుంబం జోలికి రావద్దని హెచ్చరిస్తాడు. దాంతో రవీంద్రబాబు తీవ్రంగా బాధపడతాడు. పద్మ ఆలోచనల్లోనే కాలం గడుపుతూ బయట తిరుగుతుంటాడు. చివర్లో ఒకసారి తన భార్యను కలుసుకుని మరణిస్తాడు. 

తారాగణం
 అక్కినేని నాగేశ్వర రావు - రవీంద్ర బాబు
 జయసుధ - పార్వతి, రవీంద్ర బాబు భార్య
 జయప్రద - పద్మ
 కొంగర జగ్గయ్య - జగన్నాథం రవీంద్ర బాబు బావ
 మంగళంపల్లి బాలమురళీకృష్ణ - స్వయం
 సుభాషిణి
 సలీమా

సంగీతం. 
ఆకాశ దేశాన, రచన: వేటూరి సుందర రామమూర్తి గానం.కె జె జేసుదాస్ 

ఆకులో ఆకునై , రచన: దేవులపల్లి కృష్ణశాస్త్రి, గానం.పి సుశీల 

ముందు తెలిశాన ప్రభు , రచన: దేవులపల్లి కృష్ణశాస్త్రి, గానం.పి సుశీల 

నవరస సుమమాలిక , రచన:వేటూరి సుందర రామమూర్తి,గానం.కె జె జేసుదాస్ 

నిన్నటి దాకా సీలనైనా , రచన: వేటూరి సుందర రామమూర్తి గానం.సుశీల 

పాడనా వాణి కల్యాణిగా , రచన: వేటూరి సుందర రామమూర్తి, గానం.మంగళంపల్లి బాలమురళీకృష్ణ 

ప్రియే చారుశీలే , రచన: జయదేవ , గానం.కె జె జేసుదాస్, పి సుశీల 

రాధికా కృష్ణా రాధికా , రచన:జయదేవ , గానం.కె జె జేసుదాస్, పి సుశీల 

సీతవేళ రానీయకు , రచన: దేవులపల్లి కృష్ణశాస్త్రి, గానం.కె జె జేసుదాస్ పి సుశీల 

సిగలో అవి విరులో , రచన: దేవులపల్లి కృష్ణశాస్త్రి, గానం.కె జె జేసుదాస్  

పద్యం , రచన: పాలగుమ్మి పద్మరాజు, గానం.కె జె జేసుదాస్. 

బహుమతులు

|-
| rowspan="6"|1983
| దాసరి నారాయణ రావు
| జాతీయ చిత్ర పురస్కారాలు - ఉత్తమ తెలుగు చిత్రం
| 
|-
| రమేష్ నాయుడు
| జాతీయ చిత్ర పురస్కారాలు - ఉత్తమ సంగీతదర్శకులు
| 
|-
| పి సుశీల
| జాతీయ చిత్ర పురస్కారాలు - ఉత్తమ గాయని
| 
|-
| కె జె యేసుదాస్
| జాతీయ చిత్ర పురస్కారాలు - ఉత్తమ గాయుకుదు
| 
|-
| దాసరి నారాయణ రావు
| నంది ఉత్తమ చిత్రాలు - స్వర్ణ నంది
| 
|-
| దాసరి నారాయణ రావు
| ఫిల్మ్ ఫేర్ ఉత్తమ తెలుగు చిత్రం
| 
|}

పురస్కారాలు
 నంది పురస్కారాలు
 నంది ఉత్తమ ఆడియోగ్రాఫర్స్: ఎ.ఆర్. స్వామినాధన్

 విశేషాలు 
 ఈ చిత్రం అక్కినేని నాగేశ్వరరావు నటించిన 200వ చిత్రం.
 ఈ చిత్రంలోని శ్రావ్యమైన గానానికి ఎస్. పి. బాలసుబ్రహ్మణ్యంకి ఉత్తమ నేపథ్య గాయకునిగా నంది పురస్కారం లభించింది.
 ఈ చిత్రం మలయాళంలో కూడా ఇదే పేరుతో డబ్ చేయబడింది.

వర్గం:నంది ఉత్తమ చిత్రాలు
వర్గం:అక్కినేని నాగేశ్వరరావు నటించిన సినిమాలు
వర్గం:భారత జాతీయ చలనచిత్ర పురస్కార విజేతలు
వర్గం:జగ్గయ్య నటించిన సినిమాలు
వర్గం:జయసుధ నటించిన సినిమాలు
వర్గం:దాసరి నారాయణరావు దర్శకత్వం వహించిన సినిమాలు
వర్గం:దాసరి నారాయణరావు రచన చేసిన సినిమాలు